CELEX: 62010CJ0220
Language: ro
Date: 2011-09-08 00:00:00
Title: Hotărârea Curții (camera a opta) din 8 septembrie 2011. # Comisia Europeană împotriva Republicii Portugheze. # Neîndeplinirea obligațiilor de către un stat membru - Directiva 91/271/CEE - Poluare și nocivitate - Tratarea apelor urbane reziduale - Articolele 3, 5 și 6 - Neidentificarea zonelor sensibile - Lipsa punerii în aplicare a unui tratament mai riguros al evacuărilor în zonele sensibile. # Cauza C-220/10.

Hotărârea Curții (Camera a opta) din 8 septembrie 2011 — Comisia/Portugalia
      (Cauza C‑220/10)
      „Neîndeplinirea obligațiilor de către un stat membru — Directiva 91/271/CEE — Poluare și noxe — Tratarea apelor urbane reziduale — Articolele 3, 5 și 6 — Neidentificarea zonelor sensibile — Lipsa punerii în aplicare a unei tratări mai riguroase a evacuărilor în zonele sensibile”
      1.                     Mediu — Tratarea apelor urbane reziduale — Directiva 91/271 — Derogări — Tratare mai puțin riguroasă a zonelor mai puțin sensibile
            — Condiții — Realizarea de studii care să demonstreze inexistența unei deteriorări a mediului — Comunicarea către Comisie
            a tuturor informațiilor importante privind aceste studii [Directiva 91/271 a Consiliului, art. 2 și art. 6 alin. (1) și alin.
            (2) a doua liniuță] (a se vedea punctele 43 și 44)
      2.                     Acțiune în constatarea neîndeplinirii obligațiilor — Examinarea de către Curte a temeiniciei — Situație care trebuie luată
            în considerare — Situația la expirarea termenului stabilit în avizul motivat (art. 258 TFUE) (a se vedea punctul 45)
      3.                     Mediu — Tratarea apelor urbane reziduale — Directiva 91/271 — Tratare mai riguroasă a evacuărilor de ape urbane reziduale
            care provin din aglomerări cu echivalent‑locuitor mai mare de 10 000 — Inexistență — Colectare și epurare parțiale — Neîndeplinirea
            obligațiilor [Directiva 91/271 a Consiliului, art. 3 alin. (2), art. 4 și art. 5 alin. (2)] (a se vedea punctele 49, 50 și
            52)
      Obiectul 
      
         
               Neîndeplinirea obligațiilor de către un stat membru — Încălcarea Directivei 91/271/CEE a Consiliului din 21 mai 1991 privind
                  tratarea apelor urbane reziduale (JO L 135, p. 40, Ediție specială, 15/vol. 2, p. 43)
               
            Dispozitivul 
      
         
                  1)
               
               
                  
               
               
                  	Republica Portugheză, 
               
            –        prin identificarea drept zone mai puțin sensibile a tuturor apelor litorale ale insulei Madeira și a tuturor apelor litorale
         ale insulei Porto Santo;
      
      –        prin supunerea la o tratare mai puțin riguroasă decât cea prevăzută la articolul 4 din Directiva 91/271/CEE a Consiliului
         din 21 mai 1991 privind tratarea apelor urbane reziduale a evacuărilor de ape urbane reziduale care provin din aglomerări
         cu un echivalent‑locuitor mai mare de 10 000, cum este cazul aglomerărilor Funchal și Câmara de Lobos, în apele litorale ale
         insulei Madeira;
      
      –        întrucât nu a asigurat existența, în ceea ce privește o aglomerare din estuarul râului Tejo, și anume Quinta do Conde, a sistemelor
         de colectare a apelor urbane reziduale, potrivit articolului 3 din această directivă;
      
      –        întrucât nu a garantat, în ceea ce privește aglomerările Albufeira/Armação de Pêra, Beja, Chaves și Viseu și în ceea ce privește
         patru aglomerări care evacuează ape pe malul stâng al estuarului râului Tejo (Barreiro/Moita, Corroios/Quinta da Bomba, Quinta
         do Conde și Seixal), o tratare mai riguroasă decât cea prevăzută la articolul 4 din directiva menționată,
      
      
         
                   
               
               
                  
               
               
                  	nu și‑a îndeplinit obligațiile care îi revin în temeiul articolelor 3, 5 și 6 din Directiva 91/271.
               
            
         
                  2)
               
               
                  
               
               
                  	Obligă Republica Portugheză la plata cheltuielilor de judecată.